## La Generalitat destina prop de 16 milions d’euros per a millorar 64 àrees industrials de la província d’Alacant en 2025 i 2026

*** Es beneficiaran les comarques de l’Alcoià, el Baix Segura, l’Alacantí, el Comtat, el Baix Vinalopó, la Marina Alta, la Marina Baixa, el Vinalopó Mitjà i l’Alt Vinalopó
* La intensitat de les ajudes per als projectes de millora i modernització serà del 74 % i 80 % en 2025 i del 100 % en 2026**

La Generalitat, a través de l’Ivace+i, ha concedit 15,87 milions d’euros en ajudes directes per a impulsar 64 àrees industrials de la província d’Alacant, en el marc de la convocatòria 2025-2026 de millora i modernització de parcs empresarials.

Estes subvencions estan dirigides a tots els ajuntaments de la Comunitat Valenciana perquè puguen dur a terme projectes de millora i modernització en els espais industrials i en total s’han adjudicat 52,37 milions d’euros.

Així, en la província d’Alacant es beneficiaran àrees industrials de 38 localitats de les comarques de l’Alcoià, el Baix Segura, l’Alacantí, el Comtat, el Baix Vinalopó, la Marina Alta, la Marina Baixa, el Vinalopó Mitjà i l’Alt Vinalopó.

La consellera d’Innovació, Indústria, Comerç i Turisme, Marián Cano, ha subratllat “el compromís del Consell amb la competitivitat i sostenibilitat del teixit industrial d’Alacant, fomentant entorns productius més innovadors, eficients, adaptats a les necessitats actuals i atractius per a la implantació de noves empreses que generen ocupació i d’inversions”.

Així mateix, ha recordat que enguany les ajudes tenen un caràcter anual i plurianual per a subvencionar projectes en 2025 o per a 2025 i 2026, “de manera que els municipis disposaran de més temps per a l’execució dels projectes de millora”.

**Projectes anuals**

Del total de 15,87 milions d’euros concedits a la província d’Alacant, un milió d’euros es destinarà a projectes anuals en les àrees industrials Los Valeros de Benijófar, La Fábrica de Daya Nueva, Avinguda Mediterrani i Pedreres de Petrer, IN2 de Santa Pola i El Maigmó de Tibi que rebran subvencions del 74 %.

A més, s’ha concedit finançament per a la millora de l’àrea industrial Les Galgues de Pedreguer amb una intensitat del 80 %, perquè disposava d’una entitat de gestió i modernització (EGM) ja constituïda.

**Projectes plurianuals**

Quant a les iniciatives de millora que comptaran amb ajudes per als exercicis 2025 i 2026 s’invertiran un total de 14,8 milions d’euros per a les següents àrees industrials: El Castellar i La Beniata d’Alcoi, Sector IX d’Algorfa, Zona d’Influència de Mercalicante, Eralta d’Almoradí, Las Palmeras de Benejúzar, Apatel de Bigastro, San Roque de Callosa de Segura i el polígon industrial II i El Riu de Castalla.

També es beneficiaran els espais empresarials de San Juan de Catral, Les Jovades de Cocentaina, San Fernando de Cox, Cachapets, I4, I6 i Faima de Crevillent, Madrigueres Sud de Dénia, Carrús d’Elx, Campo Alto d’Elda, Sector Terciari Aïllat de Finestrat, Los Nazarios de Formentera del Segura, El Pla de Gaianes, Santa Ana de Guardamar del Segura i Bajo Sombra de Hondón de las Nieves.

Levante II de Los Montesinos, Duquesa de Almodóvar i Polígon Industrial I de Muro de Alcoy, i Marjals 5-6-7 i Avinguda d’Ondara també comptaran amb ajudes per a modernitzar i millorar infraestructures i servicis.

Així mateix, Ivace+i ha concedit subvencions per Los Vasalos, La Marjal I i La Marjal II d’Onil, Sector 2 de Pego, San Rafael-Guirney i Salinetas de Petrer, Monte Coco del Pinós, polígon 1 de San Isidro, Inmediacoipnes, Torregroses i Rodalet de Sant Vicent de Raspeig i Carretera de Salinas de Sax.

**Entitats de gestió i modernització**

Del total de municipis beneficiaris de la província d’Alacant amb projectes plurianuals, nou rebran subvencions del 80 % en 2025 i del 100 % en 2026, gràcies a la constitució d’EGM en les seues respectives àrees industrials.

Estos municipis i àrees beneficiades són: Alcoi: Santiago Payà, Cotes Baixes i Cotes Altes; Alacant: Ocaña Avanza, Las Atalayas, Pla de la Vallonga i Aguamarga; Castalla: La Foia; Elx: Elx Parque Empresarial; Elda: Finca Lacy; Monòver: El Pastoret; Mutxamel: Riodel; San Isidro: La Granadina i Villena: El Rubial.

Així mateix, Els Pinets de Beniarrés rebrà una ajuda del 90 % en 2025 i del 100 % en 2026, en el marc de la línia específica destinada a municipis en risc de despoblament.

**Actuacions subvencionables**

Quant a les actuacions subvencionables més rellevants en els parcs empresarials de la província d’Alacant, destaquen, entre altres, l’adquisició de terrenys per a la creació de centres polivalents, que oferiran espais destinats a reunions, formació i servicis d’oficina, així com projectes orientats a fomentar la sostenibilitat i l’eficiència energètica.

Es preveu la millora de glorietes en els vials principals per a optimitzar el trànsit pesat i augmentar la seguretat i comoditat dels vehicles lleugers, especialment els de dos rodes, així com obres de millora i reposició del paviment amb materials més eficients.

De la mateixa manera, es duran a terme accions per a millorar la imatge urbana, ampliar les zones verdes i habilitar nous espais públics de qualitat, tant per a les empreses instal·lades com per a les persones treballadores.

Es preveu també la instal·lació de pèrgoles fotovoltaiques destinades a alimentar punts de recàrrega per a vehicles elèctrics i l’enllumenat públic, la millora d’infraestructures digitals (com fibra òptica i telecomunicacions), la modernització del subministrament d’aigua i gas, i la implantació de sistemes de videovigilància connectats a la policia local per a reforçar la seguretat en els recintes industrials.

Fecha: 03/08/2025